CELEX: C2005/182/79
Language: el
Date: 2005-07-23 00:00:00
Title: Υπόθεση T-210/05: Προσφυγή της Nalocebar — Consultores e Serviços Lda. κατά του Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 19 Μαΐου 2005

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/42
            
         Προσφυγή της Nalocebar — Consultores e Serviços Lda. κατά του Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 19 Μαΐου 2005
   (Υπόθεση T-210/05)
   (2005/C 182/79)
   Γλώσσα διαδικασίας: η αγγλική
   Η Nalocebar — Consultores e Serviços Lda, με έδρα το Funchal (Madeira), εκπροσωπούμενη από τους G. Pasquarella και R. M. Pasquarella, δικηγόρους, άσκησε προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) στις 19 Μαΐου 2005 ενώπιον του Πρωτοδικείου των Ευρωπαϊκών Κοινοτήτων.
   Αντίδικος ενώπιον του τμήματος προσφυγών ήταν η Limiñana y Botella, S. L., με έδρα το Monforte del Cid, Αλικάντε (Ισπανία).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 18 Μαρτίου 2005 απόφαση του πρώτου τμήματος προσφυγών του ΓΕΕΑ στην υπόθεση R 646/2004-1, αναγνωρίζοντας το σύννομο του εικονιστικού σήματος για την καταχώριση του οποίου η προσφεύγουσα κατέθεσε αίτηση στις 12 Ιουλίου 2000 η οποία δημοσιεύτηκε στο Δελτίο Κοινοτικών Σημάτων υπ' αριθ. 103/01 της 3.12.01·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι ακυρώσεως και κύρια επιχειρήματα
      :
   
   
               Αιτούσα την καταχώριση κοινοτικού σήματος:
            
            
               Η Big Ben Establishment Ltd. Η προσφεύγουσα στην παρούσα υπόθεση είναι ο αγοραστής της αιτήσεως καταχωρίσεως που υπέβαλε η Big Ben Establishment
            
         
               Σήμα προς καταχώριση:
            
            
               Το εικονιστικό σήμα «Limoncello di Capri» για αγαθά των κλάσεων 30 (είδη ζαχαροπλαστείου κ.λπ.), 32 (σιρόπια και άλλα αναψυκτικά με βάση το λεμόνι που ανήκουν στην κλάση 32) και 33 (ηδύποτα με βάση το λεμόνι)
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Η Limiñana y Botella S.L.
            
         
               Αντιταχθέν δικαίωμα επί σήματος ή σημείου:
            
            
               Το ισπανικό λεκτικό σήμα LIMONCHELO για αγαθά της κλάσεως 33
            
         
               Απόφαση του τμήματος ανακοπών:
            
            
               Απόρριψη της αιτήσεως καταχωρίσεως
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Λόγοι ακυρώσεως:
            
            
               Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου (1).
            
         
      (1)  ΕΕ L 11, 14/01/1994, σ. 1.